เปิดโลกการเงินยุคดิจิทัล
คนฝากเงิน–ขอสินเชื่อเตรียมพร้อม มันนี่เอ็กซ์โปครั้งที่ 17 จ่อกระหึ่มเมืองทองธานีอีกครั้ง ต้น พ.ค.นี้ ขานรับไทยแลนด์4.0 เปิดเวทีทำความรู้จัก ฟินเทค–สตาร์ทอัพ โชว์นวัตกรรมการเงินยุคใหม่ มั่นใจคนเข้าชมงานไม่ต่ำกว่า 9 แสนคน ยอดธุรกรรมการเงิน 8.5 หมื่นล้านบาท,นายสันติ วิริยะรังสฤษฎ์ ประธานจัดงานมหกรรมการเงิน Money Expo เปิดเผยว่า วารสารการเงินธนาคาร จะจัดงานมหกรรมการเงิน ครั้งที่ 17 Money Expo 2017 ประจำปี 2560 ในวันที่ 11-14 พ.ค. 60 ณ อาคาร,ชาเลนเจอร์ 2-3 อิมแพ็ค เมืองทองธานี โดยงานปีนี้จัดขึ้นใน แนวคิด Financial Innovation 4.0 หรือนวัตกรรมการเงิน 4.0 ซึ่งเป็นแนวคิดที่สอดรับกับนโยบายเศรษฐกิจดิจิทัลของรัฐบาล เพื่อขับเคลื่อนประเทศไทยไปสู่ Thailand 4.0 และสอดรับกับการปฏิวัติอุตสาหกรรมยุคที่ 4 ของโลกที่กำลังมาแรงและเร็ว, โดยในช่วงที่ผ่านมา ธนาคารและสถาบันการเงินเองก็ได้ตอบรับกับนโยบายเศรษฐกิจดิจิทัล โดยมีการจัดตั้งบริษัทเทคโนโลยีทางการเงินขึ้นมา เพื่อรับมือกับการเปลี่ยนแปลงของเทคโนโลยีทาง การเงิน หรือฟินเทค ,โดยตลอดการจัดงานทั้งนี้ เชื่อว่าจะมีคนเข้าชมงานไม่ต่ำกว่า 900,000 คน และมียอดทำธุรกรรมทางการเงินภายในงานทั้งสิ้น 85,000 ล้านบาท,แนวคิดในการจัดงานมหกรรมการเงิน ครั้งที่ 17 Money Expo 2017 เป็นการส่งเสริมและแสดงให้เห็นถึงความก้าวหน้าของเทคโนโลยีทาง การเงิน โดยเฉพาะในด้านฟินเทค และสตาร์ทอัพ ที่เกี่ยวโยงกับประชาชน ธนาคาร สถาบันการเงิน ไปจนถึงผู้สร้างสรรค์นวัตกรรมทางการเงินยุคใหม่ โดยนอกจากมีบริการทางการเงินการลงทุนอย่างครบวงจร ยังได้จัดให้มีโซนฟินเทคและสตาร์ทอัพเพิ่มขึ้นในงานด้วย เป็นโซนใหม่ที่มีพื้นที่ขนาดใหญ่ เพื่อให้ธนาคารและผู้ประกอบการฟินเทคและสตาร์ทอัพรุ่นใหม่ได้โชว์นวัตกรรมทางการเงินอย่างเต็มที่ และผู้เข้าชมงานได้ทดลองใช้งานได้จริง ยังมีการจัดสัมมนาตลอด 4 วันเพื่อแลกเปลี่ยนข้อมูลใหม่ๆทั้งผู้ประกอบการและผู้เข้าชมงานด้วย,นายสันติกล่าวต่อว่า ประชาชนที่เข้าชมงาน Money Expo 2017 จะได้เลือกใช้บริการทางการเงินและการลงทุนอย่างครบวงจรจากธนาคารและสถาบันการเงิน รวมทั้งการแสดงสินค้าและบริการจากองค์กรภาครัฐและเอกชนที่นำมาเสนอในงานอย่างมากมาย พร้อมด้วยแคมเปญโปรโมชั่นพิเศษสุดในรอบปี ทั้งสิทธิประโยชน์ที่ดีที่สุด ดอกเบี้ยเงินกู้ที่ต่ำที่สุด และผลตอบแทนที่คุ้มค่าที่สุด รวมไปถึงการลุ้นรางวัลชิงโชค ของแจก ของแถมอีกมากมาย,แคมเปญเด่นภายในงาน ได้แก่ สินเชื่อบ้านดอกเบี้ย 0%, เงินฝากอัตราดอกเบี้ย 3.3% ต่อปี ไม่เสียภาษีเมื่อซื้อคู่ประกันชีวิต, ทรัพย์ NPA ราคาลดกว่า 50% ฟรีค่าธรรมเนียมการโอนสูงสุด 20,000 บาท, รวมทั้งการมอบโชคให้แก่ลูกค้าที่ทำธุรกรรมภายในงาน เช่น ตั๋วเครื่องบินกรุงเทพฯ-ญี่ปุ่น สร้อยคอทองคำ สมาร์ทโฟน, บัตรของขวัญมูลค่า 50,000 บาท เป็นต้น,อย่างไรก็ตามงาน Money Expo เป็นมหกรรมการเงินการลงทุนที่ครบวงจรที่สุดในภูมิภาค และเป็นงานเดียวที่ช่วยกระตุ้นเศรษฐกิจไทยมาอย่างต่อเนื่อง โดยตลอด 16 ปี สามารถสร้างยอดธุรกรรมการเงินในงานเป็นมูลค่าสูงถึงกว่า 1.7 ล้านล้านบาท จากผู้เข้าชมงานกว่า 14 ล้านคน เฉพาะในงาน Money Expo 2016 ปีที่แล้ว มีคนเข้าชมงาน 900,000 คน มียอดธุรกรรมรวมถึง 85,000 ล้านบาท.
คนฝากเงิน–ขอสินเชื่อเตรียมพร้อม มันนี่เอ็กซ์โปครั้งที่ 17 จ่อกระหึ่มเมืองทองธานีอีกครั้ง ต้น พ.ค.นี้ ขานรับไทยแลนด์4.0 เปิดเวทีทำความรู้จัก ฟินเทค–สตาร์ทอัพ
คนฝากเงิน,สินเชื่อ,สันติ วิริยะรังสฤษฎ์,มหกรรมการเงิน,อุตสาหกรรม